Friedrich "Fritz" Christian Anton Lang, naixito de Viena (Imperio austro-hongaro, hue Austria) o 5 d'aviento de 1890 y muerto en Beverly Hills (California, Estaus Unius) o 2 d'agosto de 1976, estió un director cinematografico y guionista (y ocasionalment actor y productor cinematografico) austriaco, que emigró enta a Republica de Weimar en os anyos 1920 ta desembolicar-ie a suya carrera cinematografica y albandonar o país ta refuchiar-se en Estaus Unius en plegar a o poder Adolf Hitler y establir en Alemanya o Tercer Reich. Lang prencipó a suya carrera en 1919, y recibió quantos premios por o suyo treballo.